מועצה אזורית חבל מודיעין

לחצו כדי להקטין חזרה לחצו להגדלה מוֹעָצָה אֲזוֹרִית חֵבֶל מוֹדִיעִין היא מועצה אזורית ששוכנת חלק באזור השפלה וחלק באזור מישור החוף המרכזי במחוז המרכז בישראל. שטחה משתרע סמוך לערים יהוד ופתח תקווה בצפון מערב עד העיר מודיעין בדרום מזרח. מטה המועצה נמצא ביישוב שוהם. המועצה גובלת בצפון בראש העין, באלעד ובמועצה אזורית דרום השרון, במזרח במועצה אזורית מטה בנימין, בדרום במועצה אזורית גזר ובמודיעין-מכבים-רעות ובמערב במועצה אזורית דרום השרון, במועצה אזורית שדות דן, ברמלה ובלוד. המועצה המקומית שוהם היא מובלעת המוקפת מכל עבריה במועצה האזורית חבל מודיעין. בשטח המועצה שוכן אזור התעשייה איירפורט סיטי, המהווה מקור חשוב להכנסות המועצה באמצעות ארנונה. המועצה הוקמה בשנת 1950 ונקראה בתחילה "מודיעים", על שם היישוב מימי החשמונאים, מודיעים. בשנת 1999 התמודד לראשות המועצה דוד טוביאנה, תושב המושב בית נחמיה. טוביאנה עבד אז כממונה על התקציבים במנהל לחינוך התיישבותי במשרד החינוך. בעת מסע הבחירות שלו עלו חשדות שהוא שילם לכנס בחירות מכספי עמותה המתוקצבת על ידי המנהל. טוביאנה נבחר לראשות המועצה אך בהמשך התגלה שהוציא כספים נוספים שלא כדין לצרכים פרטיים ולצורך ניהול מערכת הבחירות לראשות המועצה. באוגוסט 2001 המליצה המשטרה להעמיד אותו לדין, אך טוביאנה, שהיה מקורב למפלגת ש"ס ולשר הפנים אלי ישי, לא הועמד לדין ונשאר בתפקידו. באוגוסט 2002, עתר חבר המועצה טימי ברנרד לבג"ץ, בבקשה להורות ליועץ המשפטי לממשלה, אליקים רובינשטיין, להעמיד לדין פלילי את טוביאנה. בבחירות לראשות המועצה ב-2004 הפסיד טוביאנה ובהמשך הועמד לדין ונידון ל-4 שנות מאסר. בדצמבר 2000, הוקמה ועדת חקירה לבדיקת איחודן של העיריות רמלה ולוד,את צירוף שטח נתב"ג (שהיה חסר מעמד מוניציפלי) לעירייה המשותפת, וכן את העברת שטח "איירפורט סיטי" מחבל מודיעין ללוד. מטרת ההצעה לצירוף נתב"ג ואיירפורט סיטי הייתה צירופם של אזורי תעשייה ומסחר לעיר המאוחדת רמלה-לוד, מהם היא תוכל לגבות ארנונה מסחרית. כחודש לאחר מכן שונה כתב המינוי של הוועדה, ועל פי דרישה מפורשת של שר הפנים חיים רמון, נמחק בו הקטע הדן באיירפורט סיטי. ב-2002, שוב הוקמה ועדת חקירה לבדיקת תחום עיריית לוד בגבולה עם המועצה האזורית חבל מודיעין ועם נתב"ג בראשות פרופסור אריה שחר, אך שוב מתחם איירפורט-סיטי לא נכלל בדיון. במשך השנים התלוננה עיריית לוד שמתחם איירפורט סיטי משך עסקים רבים מלוד, מאחר שתעריף הארנונה בו הוא שליש מתעריף לוד. באוקטובר 2014 הודיע שר הפנים גדעון סער שהחליט להעביר את איירפורט סיטי ללוד, למטרת חיזוק חוסנה הכלכלי של העיר, אך החלטה זו לא בוצעה. בינואר 2008, הציע שר הפנים, מאיר שטרית, מהלך של איחוד רשויות מקומיות, בין השאר איחוד מועצה אזורית חבל מודיעין עם המועצה האזורית גזר. מטרות התוכנית היו ביטול כפילויות באדמיניסטרציה, חיסכון כספי וייעול השירות לתושבים. התוכנית בוטלה לאחר זמן קצר בעקבות לחצים מצד ראשי הרשויות. ראש המועצה מאז 2004 הוא שמעון סוסן. בדצמבר 2017 נחקר סוסן בפרשת השחיתות המכונה תיק 1803, אך לבסוף לא הועמד לדין. ב-1 ביוני 2020 אושרה להפקדה תוכנית להקמת פארק תעשיות רג"מ אשר יהווה מנוף כלכלי חשוב למועצה ויצור כ-20 אלף מקומות עבודה חדשים. בדצמבר 2021, הכריזה שרת הפנים איילת שקד על חבל מודיעין כרשות איתנה, לאחר שנמצאה ללא גירעון שוטף וללא מענק איזון, התנהלותה תקינה ונמצאה כמסוגלת לנהל את כל עניינה באופן עצמאי. בכך הצטרפה ל-28 רשויות איתנות במדינה ול-7 רשויות נוספות שהוכרזו יחד איתה. לפי נתוני הלשכה המרכזית לסטטיסטיקה (הלמ"ס) נכון לסוף יולי 2024 (אומדן), מתגוררים במועצה אזורית חבל מודיעין 23,976 תושבים (מקום 98 בדירוג רשויות מקומיות בישראל). האוכלוסייה גדלה בקצב גידול שנתי של ‎-0.3%‏. אחוז הזכאים לתעודת בגרות מבין תלמידי כיתות י"ב בשנת ה'תשפ"ב (2021-‏2022) היה 86.5%. השכר החודשי הממוצע של שכיר במשך שנת 2021 היה 14,382 ש"ח (ממוצע ארצי: 11,330 ש"ח). מנחם ערמון מבארות יצחק (1950 - 1958) אריה לידר מבני עטרות (1958 - 1968) יצחק טיטלבוים מכפר טרומן (1968 - 1977) יחיאל דמתי מגבעת כ"ח דוד טוביאנה מבית נחמיה (2004-1999) שמעון סוסן מבן שמן (מ-2004) מדיה וקבצים בנושא מועצה אזורית חבל מודיעין בוויקישיתוף אתר המועצה האזורית פרופיל מועצה אזורית חבל מודיעין נכון לשנת 2020 באתר הלמ"ס סיפורו של חבל מודיעין - ארכיון המועצה בציר זמן שיתופי חבל מודיעין (ישראל), דף שער בספרייה הלאומית לטבלת הדירוג המלא. אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. מאזן מפוני מלחמת חרבות ברזל: מספר מפונים שנקלטו במועצה האזורית פחות מספר מפונים שפונו ממנה, מבוטא באלפי תושבים. מתוך אתר למ"ס, המתבסס על מערכת "יחד" (של מערך הדיגיטל הלאומי) נכון ל-סוף יולי 2024 (אומדן). הנתונים לפי טבלת רשויות מקומיות של למ"ס עבור סוף 2022 הנתונים לפי טבלת מדד חברתי כלכלי של למ"ס נכון לשנת 2021 מועצת מודיעים, דבר, 17 בינואר 1951 חשד: עמותת חינוך מימנה אירוע בחירות לבכיר במשרד החינוך, באתר גלובס, 2 במאי 1999 ניקול קראו, המשטרה: להעמיד לדין את ראש המועצה האזורית חבל מודיעין, באתר הארץ, 21 באוגוסט 2001 שמואל דקלו, ‏התנועה לאיכות השלטון: שר הפנים לשעבר, אלי ישי, שיקר לבג"ץ, באתר גלובס, 2 במרץ 2004 שמואל דקלו, ‏עתירה לבג"ץ: להורות ליועהמ"ש להעמיד לדין את ראש המועצה האיזורית חבל מודיעין, באתר גלובס, 14 באוגוסט 2002 יהושע בריינר, בשב"כ נדהמו: החשוד בסיוע לטרור התגלה כיהודי שהתאסלם, באתר הארץ, 16 בינואר 2019 אלי סניור, ראש חבל מודיעין לשעבר נידון ל-4 שנות מאסר, באתר ynet, 9 בדצמבר 2009 שרון קדמי ודרור מרום, ‏הוקמה ועדת חקירה לבדיקת תחום עיריית לוד בגבולה עם המועצה האזורית חבל מודיעין ונתב"ג, באתר גלובס, 12 באוגוסט 2002 רויטל חובל, מדוע מוותר ראש המועצה על הארנונה, באתר הארץ, 15 בדצמבר 2012 שלומית צור, ‏איירפורט סיטי: סער מתכוון להעביר הארנונה ללוד, באתר גלובס, 20 באוקטובר 2014 לילך ויסמן, ‏התוכנית של שר הפנים מאיר שטרית יוצאת לדרך: מציע לבטל 27 רשויות מקומיות, באתר גלובס, 7 בינואר 2008 יגאל חי, בעקבות לחץ הפוליטיקאים בשלטון המקומי: שר הפנים ביטל את התוכנית לאיחוד רשויות, באתר TheMarker‏, 18 בפברואר 2008 מלכה רדוזקוביץ', ‏הקשר לכחלון, כ"ץ ומימון: מיהם הנחקרים החדשים בפרשת ביטן, באתר גלובס, 9 בדצמבר 2017 מנחם שטאובר, ‏הפרקליטות החליטה לסגור את תיק החקירה נגד מנכ"ל המועצה האזורית חבל מודיעין, יוסי אלימלך, באתר גלובס, 20 בנובמבר 2018 אמיתי גזית, רמלה וגזר מתקדמות להקמת אזור תעסוקה ענק, באתר כלכליסט, 1 ביוני 2020 סיון חילאי, יותר עצמאות, פחות פיקוח: שרת הפנים הכריזה על 8 רשויות איתנות חדשות, באתר ynet, 21 בדצמבר 2021. פרופיל מועצה אזורית חבל מודיעין באתר הלמ"ס